ai4bharat/Pralekha huggingface dataset:
جل شکتی وزارت
نمامی گنگے پروگرام کے تحت فنڈز کا موثر استعمال
جل شکتی کے وزیر مملکت جناب پرہلاد سنگھ پٹیل نے آج لوک سبھا میں ایک تحریری سوال کے جواب میں بتایا کہ نمامی گنگے پروگرام کا آغازدریائے گنگا اور اس کی معاون ندیوں کی احیاء کے لئے جون 2014 میں 31 مارچ 2021 تک کی مدت کے لیے کیا گیا تھا ۔ اس پروگرام کو بعد میں 31 مارچ 2026 تک بڑھا دیا گیا۔ مالی سال 15-2014 سے 31 اکتوبر 2022 تک صاف گنگا کے قومی مشن  کیلئے کل 13,709.72 کروڑ روپے جاری کیے گئے، جن میں سے 13,046.81 کروڑ روپے این ایم سی جی کیلئے ریاستی حکومتوں، صاف گنگا کیلئے ریاستی مشن کے ذریعے خرچ 7جاری کیے گئے ہیں جو مذکورہ مدت کے دوران پروگرام کے تحت پروجیکٹوں کے نفاذ کے لیے جاری کیے گئے۔
فنڈز کے موثر استعمال کے لیے این ایم سی جی نے مالی سال 2022-23 سے ٹریژری سنگل اکاؤنٹ  سسٹم میں مکمل طور پر منتقل ہو گیا ہے۔ ٹی ایس اے نظام ‘‘جسٹ اِن ٹائم’’ فنڈ کے جاری ہونے کو یقینی بناتا ہے ،اس طرح ضمانت دینے والے اداروں میں فنڈز کے جمع رہنے کے امکان کو ختم کرتا ہے اور اس طرح فنڈزیادہ موثر طور پر جاری رہتا ہے اور نقد رقم کا بندوبست بھی بہتر ہوتا ہے۔تمام پانچ ایس ایم سی جیز اور این ایم سی جی سے براہ راست فنڈز حاصل کرنے والی گیارہ ایجنسیوں کو بھی اس میں شامل کرلیا گیا ہے۔ ایس ایم سی جیز اور این ایم سی جی دونوں میں خرچ نہ ہونے والی بقیہ رقم کافی بچی رہتی ہے۔
نمامی گنگے پروگرام  کے تحت کل 406 پروجیکٹس شروع کیے گئے ہیں، جن میں سے 224 پروجیکٹ مکمل ہو چکے ہیں۔ پروجیکٹوں کی وقت پر تکمیل اور فنڈز کے مزید استعمال کو تیز کرنے کے لیے ڈی او ڈبلیو آر، آر ڈی اینڈ جی آرکے سکریٹری ، این ایم سی جی کے ڈائریکٹر جنرل اور دیگر فریقوں کے سینئر حکام فنڈ کے استعمال کا جائزہ لینے کیلئے مسلسل میٹنگیں کرتے ہیں۔ پروجیکٹوں کی پیشرفت کو متاثر کرنے والی مختلف رکاوٹوں جیسے کہ زمین کا حصول، یوٹیلیٹیز کی منتقلی کی اجازت، ریلوے، این ایچ اے آئی ، روڈ کٹنگ ڈیپارٹمنٹ وغیرہ کی منظوری کے معاملات کو بھی حل کیا گیا ہے۔ تاکہ پروجیکٹوں کی تیز تر تکمیل ممکن ہوسکے۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔
ش ح۔ و ا۔ان

(Visitor Counter : 63
پیٹرولیم اور قدرتی گیس کی وزارت
مرکزی کابینہ نے آئی ای اے بائیوانرجی ٹی سی پی میں پیٹرولیم اورقدرتی گیس کی وزارت کی رکنیت کی منظوری دی
نئی دہلی’یکم مارچ : وزیراعظم ، جناب نریندرمودی کی صدارت میں ہونے والے اجلاس میں حکومت ہندکی وزارت پیٹرولیم اورقدرتی گیس کی آئی ای اے بائیوانرجی ٹی سی پی میں 25ویں رکن کی حیثیت سے شامل ہونے کے بارے میں بتایاگیا ۔ وزارت مذکورنے 25جنوری ، 2019کو یہ رکنیت حاصل کی تھی ۔ اس ادارے کے دیگررکن ممالک میں آسٹریلیا ، آسٹریا ،بیلجئیم ، برازیل ، کینڈا، کروشیا، ڈینمار ک ، استونیا، فن لینڈ، فرانس ، جرمنی ، آئرلینڈ ، اٹلی ، جاپان ، جمہوریہ کوریا ، نیدرلینڈ ، نیوزی لینڈ، ناروے ، جنوبی افریقہ ، سویڈن ، سولٹزلینڈ،برطانیہ ،امریکہ اور یوروپین کمیشن شامل ہیں ۔
واضح ہوکہ بایوانرجی  پرانٹرنیشنل انرجی ایجنسی  کا ٹیکنالوجی شراکت داری کاایک ایسا پلیٹ فارم ہے، جس سے حیاتیاتی توانائی کے میدان میں تحقیق وترقی اور اس کے استعمال کا قومی پروگرام مرتب کرنے والے ملکوں کے درمیان باہمی تعاون میں اضافے اورمعلومات کے باہمی تبادلے کے مقصد سے رکن ممالک کے درمیان تعاون کوفروغ دیاجائیگا ۔ بین الاقوامی توانائی ایجنسی  بایوانرجی ٹی سی پی ، انٹرنیشنل انرجی ایجنسی کے تحت کام کرتی ہے ،جس کے ساتھ ہندوستان کے تعلقات 30مارچ ، 2017سے قائم ہیں ۔ آئی ای اے بایوانرجی ٹی سی پی میں پیٹرولیم اورقدرتی گیس کی وزارت کے ذریعہ رکنیت حاصل کرنے کا مقصد جدید حیاتیاتی ایندھنوں کو بازارمیں پیش کرنا ہے تاکہ گیسوں کی اخراجات میں کمی کی جاسکے اورخام تیل کی درآمدات میں کمی کی جاسکے ۔ اس کے ساتھ ہی آئی ای اے بایوانرجی ٹی سی پی ماحولیاتی ادارہ جاتی ٹیکنالوجیکل سماجی اور بازاری بندشوں پرتوجہ مرکوز کرتے ہوئے بایوانرجی  ریسرچ ٹیکنالوجی ڈیولپمنٹ عملی مظاہرے اور پالیسی کے تجزئیے کے لئے بین الاقوامی شراکت داری کا ایک پلیٹ فارم بھی مہیاکراتاہے ۔
آئی ای اے بایوانرجی ٹی سی پی میں رکن کی حیثیت سے شمولیت کے فوائد میں مشترکہ لاگت مجموعی تکنیکی وسائل کا حصول شامل ہے ۔ تاکہ کوششوں میں تکرارسے بچاجاسکے اور قومی تحقیقی اورترقیاتی اہلیتوں کو مستحکم کیاجاسکے ۔ اس کے لئے بہترین طریقوں ، محققین کے نیٹ ورک اور تحقیق کو عملی طورسے عمل آوری سے جوڑنے کا نظام پہلے سے موجود ہے ۔ علاوہ ازیں اس ادارے کارکن ہوجانے کے بعد ہندوستان بایوگیس ، سولڈ ویسٹ منیجمنٹ اوربایوریفائننگ وغیرہ سے متعلق دیگر امورمیں شامل ہوسکتاہے ۔
وزیراعظم کا دفتر
وزیر اعظم 28 اپریل کو آسام کا دورہ کریں گے
وزیر اعظم دیپھو میں ’امن، اتحاد اور ترقی ریلی‘ سے خطاب کریں گے
وزیر اعظم کاربی آنگ لونگ میں 500 کروڑ روپئے سے زیادہ کی لاگت سے، تعلیمی شعبے سے متعلق اقدامات کا سنگ بنیاد رکھیں گے
وزیر اعظم پورے آسام میں سات نئے کینسر اسپتالوں کو قوم کے نام وقف کریں گے اور سات نئے کینسر اسپتالوں کا سنگ بنیاد رکھیں گے
وزیر اعظم آسام میں تقریباً 1150 کروڑ روپئے کی مجموعی لاگت سے ڈیولپ کئے جارہے2950 سے زیادہ امرت سروور پروجیکٹوں کا سنگ بنیاد رکھیں گے
نئی دہلی، 26/ اپریل 2022 ۔ وزیر اعظم جناب نریندر مودی 28 اپریل 2022 کو آسام کا دورہ کریں گے۔ وہ کاربی آنگ لونگ ضلع میں دیپھو کے مقام پر تقریباً گیارہ بجے صبح ’امن، اتحاد و ترقی ریلی‘ سے خطاب کریں گے۔ پروگرام کے دوران وہ تعلیمی شعبے سے متعلق متعدد پروجیکٹوں کا سنگ بنیاد بھی رکھیں گے۔ اس کے بعد دوپہر میں تقریباً 1:45 بجے وزیر اعظم ڈبروگڑھ میں واقع آسام میڈیکل کالج پہنچیں گے اور ڈبرو گڑھ کینسر ہاسپیٹل کو قوم کے نام وقف کریں گے۔ بعد میں سہ پہر تین بجے وہ ڈبروگڑھ میں کھانیکر گراؤنڈ میں منعقد ہونے والی ایک عوامی تقریب میں شرکت کریں گے، جہاں وہ مزید چھ کینسر اسپتالوں کو قوم کے نام وقف کریں گے اور سات نئے کینسر اسپتالوں کا سنگ بنیاد رکھیں گے
وزیر اعظم کاربی آنگ لونگ کے دیپھو میں
خطہ میں امن اور ترقی کے تئیں وزیر اعظم کی غیر متزلزل عہد بستگی کو اس وقت مزید تقویت حاصل ہوئی جب حال ہی میں حکومت ہند اور حکومت آسام نے چھ کاربی ملیٹینٹ جماعتوں کے ساتھ میمورنڈم آف سیٹلمنٹ  پر دستخط کئے۔ میمورنڈم آف سیٹلمنٹ نے خطے میں امن کے ایک نئے عہد کا آغاز کیا ہے۔ امن، اتحاد و ترقی کے موضوع پر وزیر اعظم کے خطاب سے پورے خطے میں امن سے متعلق اقدامات کو زبردست تقویت ملے گی۔
وزیر اعظم ویٹرنری کالج ، ڈگری کالج  اور ایگریکلچرل کالج  کا سنگ بنیاد بھی رکھیں گے۔ 500 کروڑ روپئے سے زیادہ کے یہ پروجیکٹ خطے میں ہنرمندی کے فروغ اور روزگار کے نئے مواقع پیدا کریں گے۔
پروگرام کے دوران وزیر اعظم 2950 سے زیادہ امرت سروور پروجیکٹوں کا سنگ بنیاد بھی رکھیں گے۔ ریاستی حکومت تقریباً 1150 کروڑ روپئے کی مجموعی لاگت سے ان امرت سرووروں کو ترقی دینے کا کام کرے گی۔
وزیر اعظم ڈبروگڑھ میں
آسام کینسر کیئر فاؤنڈیشن، جو کہ حکومت آسام اور ٹاٹا ٹرسٹ کی ایک مشترکہ کمپنی ہے، پوری ریاست میں 17 کینسر کیئر ہاسپٹلس کی تعمیر کا کام کررہی ہے۔ اس پروجیکٹ کے نفاذ کا مقصد جنوبی ایشیا کے سب سے بڑے اور سستے کینسر کیئر نیٹ ورک کی تعمیر کرنا ہے۔ پروجیکٹ کے پہلے مرحلے کے تحت، 10 اسپتالوں میں سے 7 اسپتالوں کی تعمیر کا کام مکمل ہوچکا ہے، جبکہ تین اسپتالوں کی تعمیر مختلف مراحل میں ہے۔ پروجیکٹ کے دوسرے مرحلے میں سات نئے کینسر اسپتالوں کی تعمیر کی جائے گی۔
وزیر اعظم پروجیکٹ کے پہلے مرحلے کے تحت مکمل ہوچکے 7 کینسر اسپتالوں کو قوم کے نام وقف کریں گے۔ یہ کینسر اسپتال ڈبروگڑھ، کوکراجھار، بارپیٹا، دارنگ، تیزپور، لکھیم پور اور جورہاٹ میں تعمیر کئے گئے ہیں۔ وزیر اعظم پروجیکٹ کے دوسرے مرحلے کے تحت ڈھبری، نلباری، گولپارا، ناگاؤن، سیوساگر، تنسکیا اور گولاگھاٹ میں تعمیر ہونے والے سات نئے کینسر اسپتالوں کا سنگ بنیاد بھی رکھیں گے۔
خوراک کی ڈبہ بندی کی صنعتوں کی وزارت
کرناٹک میں ڈبہ بند خوراک کے یونٹ
کرناٹک سمیت ملک بھر میں ڈبہ بند خوراک کے شعبہ کی مجموعی ترقی کو یقینی بنانے کے لیے، ڈبہ بند خوراک کی صنعتوں کی وزارت سال 17-2016 سے سنٹرل سیکٹر امبریلا اسکیم - پردھان منتری کسان سمپدا یوجنا  کو نافذ کر رہی ہے، جوسال 22-2021 سے ڈبہ بند خوراک کی صنعت کےلئے پیداوار سے منسلک مرکزی طور پر حمایت یافتہ پی ایم فارملائزیشن مائیکرو فوڈ پروسیسنگ انٹرپرائزز اسکیم  کے طورپر ایک ترغیبی اسکیم ہے۔
پی ایم کے ایس وائی کی جزوی اسکیموں کے تحت، ڈبہ بند خوراک کی وزارت زیادہ تر 15 فنانس کمیشن سائیکل کے لیے 4600 کروڑ روپے کے کل اخراجات کے ساتھ کریڈٹ سے منسلک سرمایہ سبسڈی فراہم کرتی ہے۔ وزارت 5 سال  کے لیے پی ایم ایف ایم ای اسکیم کے ذریعے مائیکرو فوڈ پروسیسنگ انٹرپرائزز کو 10,000 کروڑ روپے کے ساتھ مالی، تکنیکی اور کاروباری مدد بھی فراہم کرتی ہے، جب کہ پی ایل آئی ایس ایف پی آئی کا ہدف ہے کہ خوراک کی ڈبہ بندی کی صلاحیت کو بڑھانے میں سہولت فراہم کرے، جس کے لیےدس ہزار 900 کروڑ روپے کی لاگت سے چھ سال کی مدت  کے لیے خوراک کی ڈبہ بندی کی صلاحیت کو بڑھایا جائے۔
2019-20 سے، پی ایم کے ایس وائی کی ایک جزوی اسکیم، ڈبہ بند خوراک اور تحفظ کی صلاحیتوں کی تخلیق/توسیع  کے تحت کل 373 فوڈ پروسیسنگ یونٹس کو منظوری دی گئی ہے، جن میں سے 16 یونٹ کرناٹک میں واقع ہیں۔
پی ایم ایف ایم ای کے تحت 2020-21 سے کل 38466 مائیکرو فوڈ پروسیسنگ انٹرپرائزز کو منظوری دی گئی ہے، جن میں سے 2444 مائیکرو فوڈ پروسیسنگ انٹرپرائز کرناٹک میں واقع ہیں۔
یہ معلومات ماحولیات، جنگلات اور موسمیاتی تبدیلی کے مرکزی وزیر مملکت جناب پرہلاد سنگھ پٹیل نے راجیہ سبھا میں ایک تحریری جواب میں دی۔
وزارات ثقافت
وزیر اعظم کَل ایک ورچوئل تقریب کے ذریعے محترمہ وجے راجے سندھیا کے اعزاز میں 100 روپئے کا ایک یادگاری سکہ جاری کریں گے
نئی دہلی،11 اکتوبر، وزیر اعظم جناب نریندر مودی، 12 اکتوبر 2020 کو ایک ورچوئل تقریب کے ذریعے محترمہ وجے راجے سندھیا کے اعزاز میں 100 روپئے کا ایک یادگاری سکہ جاری کریں گے۔ محترمہ وجے راجے سندھیا گوالیار کی راج ماتا کے طور پر معروف ہیں۔ یہ سکہ محترمہ وجے راجے سندھیا کے یوم پیدائش کی صد سالہ تقریب کے موقع جاری کیا جا رہا ہے۔ یہ خصوصی یادگاری سکہ ان تقریبات کے ایک حصے کے طور پر وزارت خزانہ نے تیار کیا ہے۔ اس سکے کو کَل ان کی یوم پیدائش کی صد سالہ تقریب میں وزیر اعظم جاری کریں گے۔ محترمہ کے سندھیا کے اہل خانہ دیگر معززین کے ساتھ ملک بھر میں مختلف مقامات سے ورچوئل پلیٹ فارم کے ذریعے اس تقریب میں شرکت کریں گے۔
بھارت کا مسابقتی کمیشن
مسابقتی کمیشن نے گروپ بازی میں ملوث ہونے کے سبب بیئر کمپنیوں پر جرمانہ عائد کیا
نئی دہلی،24ستمبر؍2021:
بھارتیہ مسابقتی کمیشن نے آل انڈیا بریوئر س ایسوسی ایشن کے پلیٹ فارم کے توسط سے بھارت میں مختلف ریاستوں اور مرکز کے زیر انتظام ریاستوں میں بیئر کی فروخت اور سپلائی میں گروپ بازی میں ملوث ہونے کےلئے تین بیئر کمپنیوں یونائیٹڈ بریوریز لمٹیڈ، ساب ملر انڈیا لمٹیڈ کے ذریعے تحویل میں لینے کے بعد جس کا نام اب اِنہیوزر بش ان بیو انڈیا لمٹیڈ ہوگیا ہے۔ اور کارلس برگ انڈیا پرائیویٹ لمٹیڈکے خلاف حتمی حکم جاری کردیا ہے۔
اے آئی بی اے کو اس گروپ بازی کو آسان بنانے میں سرگرم طورپر شامل پایا گیا، اس لئے سی سی آئی نے بیئر کمپنیوں کے علاوہ اے آئی بی اے کو بھی مسابقتی ایکٹ 2002کے التزامات کی خلاف ورزی کرنے کا مجرم پایاگیا۔اس گروپ بازی کا وقت 2009 سے کم سے کم 10 اکتوبر 2018ء نے بیئر کمپنیوں کے احاطوں میں تلاشی اور ضبطی کی مہم چلائی)، تک رہا۔وہیں سی آئی پی ایل اس میں 2012ءمیں شامل ہوگئی اور اے آئی بی اے 2013ء سے ایک پلیٹ فارم کی شکل میں اس گروپ بازی کو آسان بنارہی تھی۔ تمام تینوں بیئر کمپنیاں سی سی آئی سے کم جرمانہ لگانے کی درخواست کررہی تھی۔
تلاشی اور ضبطی کے دوران ڈی جی کے ذریعے جمع کئے گئے تمام فریقین کے درمیان مستقل بات چیت کے شواہد کی بنیاد پر اور کم جرمانے کی درخواستوں میں کئے گئے خلاصے کی بنیاد پر سی سی آئی نے بتایا کہ تینوں کمپنیاں آندھر پردیش، کرناٹک، مہاراشٹر، اُڈیشہ، راجستھان، مغربی بنگال ریاستوں، قومی خطہ راجدھانی دہلی اور مرکز کے زیر انتظام ریاست پڈوچیری میں مسابقتی ایکٹ 2002کی دفعہ 3 کی خلاف ورزی کرتے ہوئے قیمت میں ملی بھگت کرنے ، دفعہ 3 کی خلاف ورزی کرتے ہوئے مہاراشٹر، اُڈیشہ اور مغربی بنگال میں اجتماعی طورپر بیئر کی سپلائی محدود کرنےاور ایکٹ کہ دفعہ 3کے التزامات کی خلاف ورزی کرتے ہوئے مہاراشٹر ریاست میں بازار ساجھا کرنے کے ساتھ ہی بنگلورو شہر میں باوقار اداروں کو بیئر کی سپلائی میں تال میل قائم کرنے میں ملوث رہیں۔سی سی آئی نے پرانی بوتلوں کی خرید کے معاملے میں بھی یو بی ایل اور اے بی اِن بیو، کے مابین ملی بھگت پایا۔ اس کے علاوہ یو بی ایل کے 4لوگوں، اے بی اِن بیو کے 4لوگوں ، سی آئی پی ایل کے 6لوگوں اور اے آئی بی اےکے ڈائریکٹر جنرل کو سی سی آئی نے ایکٹ کی دفعہ 48 کے تحت اپنی متعلقہ کمپنیوں؍ ایسوسی ایشن میں مسابقتی مخالف رویہ اپنانے کا مجرم پایا۔
اس قانون کی دفعہ 46کے التزامات کے تحت اے بی اِن بیو و اُس کے لوگوں کو جرمانے میں 100 فیصد، یو بی ایل اور اُس کے لوگوں کو 40 فیصد اور سی آئی پی ایل اور اُس کے لوگوں کو 20 فیصد رعایت دی گئی۔سی سی آئی نے ان سرگرمیوں کو روکنے کا حکم جاری کرتے ہوئے یوبی ایل اور سی آئی پی ایل کو جرمانے کی شکل میں بالترتیب تقریباً 750کروڑ روپے اور 120 کروڑ روپے جمع کرنے کے لئے کہا ہے۔
وزارت دفاع
مسلح افواج نے سمندری طوفان ’یاس‘ کے اثرات سے نمٹنے کیلئے تیاری شروع کی
نئی دہلی:23مئی،2021۔مسلح افواج نے سمندری طوفان یاس کے اثرات سے نمٹنے کیلئے تیاری شروع کردی ہے۔ امکان ہے کہ یہ طوفان بدھ 26 مئی 2021 کو مغربی ساحل پر پنچے گا۔ بھارتی فضائیہ کے 15 مال بردار جہازوں نے جام نگر، وارانسی، پٹنہ اور ارناکولم سے قدرتی آفات سے نمٹنے والی قومی فورس کے 950 اہلکاروں اور 75 ٹن سامان کو کولکاتا، بھوبنیشوراور پورٹ بلئیر پہنچایا ہے۔ 16 ایئرکرافٹ اور 26 ہیلی کاپٹر فوری تعیناتی کیلئے تیار رکھے گئے ہیں۔بھارتی بحریہ جو مغربی ساحل پر امکانی امداد اور آفات ریلیف  اور بچاؤ مہم سے نمٹ کے آئی تھی ، نے انسانی امداد اور آفات راحتی سامان کی دس کھیپ بھوبنیشور اور کولکاتا بھیجی ہے۔ پانچ کھیپ پورٹ بلیئر پر تیار رکھی گئی ہیں۔، مشرقی کمانڈ اور انڈمان ونکوبار کمانڈ کے آٹھ جہاز راحت پہنچانے کیلئے مہیاکرائے گئے ہیں۔ چار غوطہ خور اور دس راحتی دستے کولکاتا، بھوبنیشور اور چلکا میں تعینات کئے گئے ہیں۔ یہ دستے بہت کم وقت میں بلانے پر سول انتظامیہ کو دستیاب ہوں گے۔
سات سیلاب راحتی ٹیم اور دو غوطہ خور ٹیم انڈمان ونکوبار جزائر پر کسی بھی صورتحال سے نمٹنے کیلئے الگ الگ مقامات پر تعینات کی گئی ہیں۔ اس کے علاوہ بھارتی بحریہ کے ائیرکرافٹ اور ہیلی کاپٹر راحت اور بچا ؤ کارروائی کرنے کیلئے وشاکھاپٹنم اور پورٹ بلیر میں تیار رکھے گئے ہیں۔ برّی فوج کی آٹھ سیلاب اور راحت اور انجینئر ٹاسک فورس کے تین دستے سول انتظامیہ کی درخواست پر تعینات کرنے کیلئے تیار کیے گئے ہیں۔ مسلح افواج متاثرہ ریاستوں میں سول انتظامیہ سے رابطے میں ہیں۔ مسلح افواج کی ٹیمیں کووڈ -19 اسپتالوں میں علاج کیلئے ضروری زندگی بچانے والی آکسیجن اور دواؤں کی بلارکاوٹ سپلائی کو یقینی بنانے کیلئے سڑک اور ریل راستوں کو کھلا رکھنے کی ضرورت سے بھی واقف ہیں۔ مسلح افواج سمندری طوفان یاس کے اثرات کو کم کرنے، جان ومال کی حفاظت کرنےاور شہریوں کو ہرممکن مدد دستیاب کرانےکیلئے تیار ہیں۔
کیمیکلز اور فرٹیلائزر کی وزارت
کابینہ نے ربیع سیزن، 2022-23  کے لیے غذائیت پر مبنی سبسڈی  کی شرحوں میں ترمیم اور خریف سیزن، 2023  کے لیے غذائی تغذیہ پر مبنی سبسڈی  کی شرحوں کو طے کرنے کی منظوری دی
کسانوں کو رعایتی، سستی اور مناسب قیمتوں پر کھاد کی دستیابی کو یقینی بنانے کی پہل
وزیراعظم جناب نریندر مودی کی صدارت میں مرکزی کابینہ نے ربیع سیزن 2022-23  کے لیے مختلف غذائی اجزا جیسے نائٹروجن ، فاسفورس ، پوٹاش  اور سلفر  ، فاسفیٹک اور پوٹاسک  کھادوں کے لیے 2023  غذائیت پر مبنی سبسڈی  کی شرحوں میں ترمیم کے لیے کھاد محکمہ کی سفارش کو منظوری دے دی ہے۔
پی اینڈ کے کھادوں پر سبسڈی این بی ایس اسکیم کے تحت 01.04.2010 سے جاری ہے۔ حکومت نے ربیع 2022-2023 کے لیے این بی ایس کی شرحوں میں ترمیم کی منظوری دی ہے جس کا اطلاق 01.01.23 سے 31.03.2023 تک ہوگا اور خریف، 2023  کے لیے این بی ایس کی شرحوں کو منظوری دی گئی ہے تاکہ کسانوں کو فاسفیٹک اور پوٹاسک  کھاد کے 25 گریڈ سستے داموں دستیاب ہوسکیں۔
حکومت خریف 38 کے لیے 000,2023 کروڑ روپے کی سبسڈی فراہم کرے گی تاکہ کسانوں کو معیاری اور سبسڈی والی پی اینڈ کے کھاد فراہم کرنے کے اپنے وعدے کو پورا کیا جاسکے۔
کابینہ کے اس فیصلے سے خریف سیزن کے دوران کسانوں کو رعایتی، سستی اور مناسب قیمتوں پر ڈی اے پی اور دیگر پی اینڈ کے کھادوں کی دستیابی کو یقینی بنانے کا دو دوہرا فائدہ ہوگا اور پی اینڈ کے کھادوں پر سبسڈی کی منظوری کو بھی یقینی بنایا جائے گا۔
وزیراعظم کا دفتر
وزیر اعظم نریندر مودی نے صدر پوتن سے بات چیت کی
دونوں قائدین نے باہمی، علاقائی اور عالمی موضوعات پر تبادلہ خیال کیا
وزیر اعظم نے بات چیت اور سفارتکاری کے لیے اپنی اپیل دوہرائی
وزیر اعظم جناب نریندر مودی نے آج روسی وفاق کے صدر عزت مآب جناب ولادیمیر پوتن سے ٹیلی فون پر بات چیت کی۔
دونوں قائدین نے امدادِ باہمی سے متعلق ہوئی پیش رفت کا جائزہ لیا اور باہمی مفادات کے علاقائی و عالمی موضوعات پر نظریات کا تبادلہ کیا۔
صدر پوتن نے وزیر اعظم کو روس میں رونما ہونے والی حالیہ پیش رفتوں کے بارے میں بتایا۔
یوکرین کی صورتحال پر تبادلہ خیال کے دوران، وزیر اعظم نے بات چیت اور سفارتکاری کے لیے اپنی اپیل دوہرائی۔
دونوں قائدین نے رابطے میں رہنے اور دونوں ممالک کے درمیان خصوصی تزویراتی شراکت داری کو مزید مضبوط بنانے کے لیے کوششیں جاری رکھنے پر اتفاق کیا۔
کارپوریٹ امور کی وزارتت
مالی سال 2021-22 میں 167080 کمپنیاں رجسٹر ڈ کی گئیں جبکہ 2020-21 میں 155377 کمپنیاں درج کی گئی تھیں
مالی سال 2020-21 کے دوران 43050 محدود جوابدہی شراکت داریاں رجسٹرڈ کی گئیں اس کے مقابلے سابقہ سال میں 42187 محدود ذمہ داری شراکت داریاں رجسٹرڈ کی گئی تھیں
کارپوریٹ امور کے مرکزی وزیر مملکت جناب راؤ اندرجیت سنگھ نے آج لوک سبھا میں ایک سوال کے تحریری جواب میں بتایا کہ محدود ذمہ داری شراکت داری قانون 2008 اور کمپنیوں کے قانون 2013 کی شقوں کے مطابق کارپوریٹ امور کی وزارت کے تحت محدود ذمہ داری شراکت دای  اورکمپنیوں کو شامل کیا گیا ہے ۔
مزید تفصیلات بتاتے ہوئے وزیر موصو ف نے کہا کہ مالی سال 2021-22 کے دوران 167080 کمپنیاں رجسٹر ڈ کی گئیں جبکہ 2020-21 میں 155377 کمپنیاں درج کی گئی تھیں۔ اس کے علاوہ مالی سال 2020-21 کے دوران 43050 محدود جوابدہی شراکت داریاں رجسٹرڈ کی گئیں اس کے مقابلے سابقہ سال میں 42187 محدود ذمہ داری شراکت داریاں رجسٹرڈ کی گئی تھیں۔
قومی مالیاتی رپورٹنگ اتھارٹی کے بارے میں وزیر موصوف نے کہا کہ کارپوریٹ امورکی وزارت کی طرف سے تشکیل دی گئی لاکمیٹی نے مارچ 2022  سفارش کی ہے کہ قومی مالیاتی رپورٹنگ اتھارٹی این ایف آر اے پیشہ ور افراد یا دیگر کی بد سلوکی کے خلاف کارروائی کرنے کے لئے اپنے موجودہ اختیارات کے علاوہ این ایف آر اے کے ضابطے 2018 کے تحت این ایف آر اے کو دیگر خلاف ورزیوں کے خلاف مناسب کارروائی کرنے کا اختیار دیا گیا ہے ۔ وزیر موصوف نے مزید کہا کہ یہ رپورٹ کارپوریٹ امور کی وزارت کی ویب سائٹ  پر دستیاب ہے ۔
وزیراعظم کا دفتر
وزیر اعظم نے ودھان سودھا، بنگلورو میں سنت شاعر سری کنکا داسا اور مہارشی والمیکی کے مجسموں پر پھول چڑھا کر خراج عقیدت پیش کیا
وزیر اعظم جناب نریندر مودی نے آج بنگلورو کے ودھان سودھا میں سنت شاعر سری کنکا داسا اور مہرشی والمیکی کے مجسموں پر پھول چڑھائے۔
سری کنکا داسا کو خراج عقیدت پیش کرنے کے بعد، وزیر اعظم نے ٹویٹ کیا:‘‘آج، کنکا داسا جینتی کے مبارک موقع پر، میں نے بنگلورو میں سری کنکا داسا کو خراج عقیدت پیش کیا۔ ہمیں بھکتی کا راستہ دکھانے، کنڑ ادب کو مالا مال کرنے اور سماجی اتحاد کا پیغام دینے کے لیے ہم ہمیشہ ان کے شکر گزار رہیں گے۔’’
وزیر اعظم نے مہارشی والمیکی کو خراج عقیدت پیش کرنے کے بارے میں ٹویٹ بھی کیا۔
وزیر اعظم مودی کے ساتھ کرناٹک کے وزیر اعلی جناب بسوراج بومائی اور کرناٹک کے گورنر جناب تھاور چند گہلوت اور دیگر بھی تھے۔
وزارات ثقافت
8 مارچ 2022 کو خواتین کے عالمی دن2022 کے موقع پرنیشنل میوزیم ، نئی دہلی میں ’’اختیار،سرپرستی ،پرہیزگاری،نسوانیت کا جشن‘‘کے موضوع پر ایک خصوصی نمائش کا افتتاح کیا جائے گا
عام لوگوں کے لئے یہ نمائش 8 اپریل 2022 تک کھلی رہے گی
نیشنل میوزیم نئی دہلی خواتین کا عالمی دن2022 منارہا ہے اور اس موقع پر ’’اختیار ، سرپرستی ، پرہیزگاری،نسوانیت کا جشن‘‘کے بعنوان ایک خصوصی نمائش نیشنل میوزیم کی جانب سے میوزیم کے گراؤنڈ فلور پر منعقد کی گئی ہے ۔ اس نمائش کا افتتاح 8 مارچ 2022 کو شام 4.00 بجے نیشنل میوزیم آڈیٹوریم میں بھارتی حکومت کی ثقافت کی وزارت میں جوائنٹ سکریٹری محترمہ للی پانڈیا،نئی دہلی نیشنل میوزیم کے ڈائریکٹر جنرل جناب پارتھا سارتھی سین شرما کی موجودگی میں کیا جائے گا۔
یہ نمائش نسوانیت کے چشمے سے اختیار ، سرپرستی ، پرہیزگاری،کی روایتی نظریات کا تجزیہ کئے جانے پر مرکوز ہے ۔یہ تینوں نظریات اکثر و بیشتر مذہبی اور تاریخی بیانیوں میں مردوں کے ساتھ وابستہ کرکے پیش کئے جاتےرہے ہیں ۔اس نمائش نے بین الاقوامی یوم خواتین مناتے ہوئے بھارت کے فن او رتاریخ کی نمائندگی کرنے والی خواتین کی آواز کے سلسلے میں بین ثقافتی اور سماجی نماندگیوں کے نظریات کا مرقعہ پیش کیا ہے ۔ یہ نمائش بھارت میں خواتین کی معروف نمائندگی پر بھی توجہ مرکوز کرتی ہے اور اس کا اظہار مجسموں ،مخطوطات ،تصویر یا قلمی نسخوں میں شامل چھوٹے نقوش،زیورات ،رنگین دھاگوں کی آمیزش سے بنا ہوا منقش کپڑا ،مذہبی رسوم میں کام آنے والی اشیاء ،تعویزوں وغیرہ کے ذریعہ بھی کیا گیا ہے جو ایک منفرد ثقافتی منظر کی ترجمانی کرتی ہیں۔
صنف نازک کے قوت کی تاریخ دیویوں کے اس سلسلے اور زنانہ یاد گاری عمارتوں میں تلاش کی جاسکتی ہے اور اس کے لئے ہمیں عبارتیں اور رسوم کو بھی کھنگالنا پڑےگا ۔تولیدی قوت پر مبنی رسوم کو بھی پرکھنا ہوگا اور بھارتی روایات میں مضمر اولوہی پہلوؤں کی جانب بھی دیکھنا ہوگا ۔سرپرستی کو ادبی عبارتوں اور ملکاؤں اور شہزادیوں کے ذریعہ بنائے گئے فنی نمونوں میں بھی تلاش کیا جاسکتا ہے۔ یہ نمائش پرہیزگاری پر اختتام پذیر ہوتی ہے اور یہ پرہیز گاری دونوں طرح کے فرائض یعنی ماں بیٹے اور ماں بیٹی کے مابین استوار تعلقات اور مذہبی وعظ کو بھی اپنے اندر سمیٹے ہوئے ہے اور اس کا تعلق زنانہ مبنی برعقیدت طریقہ ہائے کار سے بھی ہے ۔یہ تمام اشیاء مجموعی طور پر ایک تاریخی بیانیہ پیش کرتی ہیں جو صدیوں سے بھارتی ضمیر کا ایک حصہ رہا ہے ۔تقریباً100 کے قریب اشیاء یہاں نمائش کے لئے رکھی گئیں ہیں اور یہ نمائش ما قبل تاریخ ،آثار قدیمہ ،مخطوطات ،علم الانسان ،آرائیشی فنی نمونوں ،وسط ایشیائی نوادرات ، ماقبل کولمبیا اور مغربی فنون ،پینٹنگ ،سکوں وغیرہ سے متعلق پرانے کنبوں کا مطالعہ اور زیورات نیز ہتھیار اور بختر بندپر مشتمل ذخیرے کو بھی ناظرین کے لطف نظر کے لئے سمیٹے ہوئے ہے۔
وادیٔ سندھ کی تہذیب، مشہور ڈانسنگ گرل اور ما دیوی سے شروع ہوکر اور ہندو، جین اور بدھ روایات میں کلاسیکی اوروسط ایشیائی دیوی فرقوں کی طرف بڑھتے ہوئے،دیوی اور شکتی کی نمائندگی اس طرح کی مخصوص روایات کو جوڑنے والا ایک مشترکہ سلسلہ ہے۔ شاہی شان و شوکت اور سرپرستی کی نمائندگی وسط ایشیائی فنون کے ذریعہ کی جاتی ہے ۔خواتین کی نمائندگی جدید دور کے طورطریقوں میں پٹاچتراس، وارلی پینٹنگ اور متانی پچیڑی کے ذریعہ بھی نظر آتی ہے۔ نمائش میں اختیار، سرپرستی، اور پرہیز گاری کے پہلوؤں کو قدیم سے جدید دور تک نمایاں کیا گیا ہے، جو ہزاروں سالوں میں بھارت کی خواتین کے بنیادی اور نمایاں کی کردار کی عکاس ہیں۔
یہ نمائش 8 اپریل 2022 تک عوام کے لیے کھلی رہے گی۔
شمال مشرقی ریاستوں کی ترقی کی وزارت
شمال مشرقی خطے کی ترقی کی وزارت کی اسکیموں کے لئے استعمال شدہ فنڈس
نئی دہلی، 24 جولائی / شمال مشرقی خطے کی ترقی  کے وزیر مملکت  ، وزیر اعظم کے دفتر ، عملے ، عوامی شکایات اور پنشن ، ایٹمی توانائی اور خلائی امور کے وزیر مملکت ڈاکٹر جتیندر سنگھ نے آج لوک سبھا میں ایک سوال کے تحریری جواب میں بتایا کہ ڈونیئر وزارت کی مختلف اسکیموں کے تحت ریاست آسام کے لئے گذشتہ 10 برسوں کے دوران 243 پروجیکٹوں کو منظوری دی گئی ، ان میں سے 195 پروجیکٹوں پر کام چل رہا ہے اور وہ نفاذ کی مختلف سطحوں پر ہیں ۔ اس کے علاوہ ، این ای سی کے 51 پروجیکٹوں پر مختلف سطحوں پر کام جاری ہے ۔
ان جاری پروجیکٹوں کے لئے مختص شدہ فنڈ میں نہ صرف کی گئی / خرچ نہ کی گئی رقم 638.25 کروڑ روپئے ریاستی حکومت کے پاس ہیں ۔ ریاستی حکومت ، اس غیر صرف شدہ فنڈ کو استعمال کرنے کے عمل میں ہے ۔
۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔

U. No. 3373
(Visitor Counter : 31
ماحولیات، جنگلات اور موسمیاتی تبدیلی کی وزارت
جناب بھوپندر یادونے ماحولیات، جنگلات اورآب ہوا میں تبدیلی کے وزیر کی حیثیت سے ذمہ داری سنبھالی
جناب بھوپندر یادو نے آج ماحولیات، جنگلات اور آب و ہوا میں تبدیلی کے وزیر کی حیثیت سے ذمہ داری سنبھالی ۔ اس موقع پر میڈیا والوں کے ساتھ بات چیت کرتے ہوئے وزیر موصوف نے حکومت کے لیے کام کرنے کا موقع دئیے جانے پر وزیر اعظم نریندر مودی نے جو ذمہ داریاں انہیں سونپی ہیں وہ انہیں پورا کرنے کی پوری کوشش کریں گے۔
جناب یادو نے عہدے کی ذمہداری سنبھالنے سے قبل آج نئی دہلی میں ماحولیات کی وزارت کے احاطے میں ایک درخت کا پودا لگایا ۔
وزیر موصوف کا خیر مقدم جناب رامیشور پرساد گپتا، سکریٹری ای ایف اور سی سی نے وزارت کے دیگر اعلیٰ افسران کے ساتھ کیا ۔
نائب صدر جمہوریہ ہند کا سکریٹریٹ
نائب صدر جمہوریہ ہند نے نو جوانوں کو سماجی برائیوں کے خاتمے کے لئے کام کرنے کی تلقین کی
طلباء کو بھارتی اقدار مثلاً خواتین، استادوں ،بزرگوں اور فطرت کی تعظیم کرنا سکھایا جائے: نائب صدر جمہوریہ ہند
خواتین کے خلاف ذہن تبدیل کئے جانے کی ضرورت
خواتین کو با اختیار بنائے بغیر قوم کی ترقی ممکن نہیں: نائب صدر جمہوریہ
سمبیوسس انٹر نیشنل  کے 16 ویں جلسہ تقسیم اسناد سے نائب صدر جمہوریہ ہند کا خطاب
نئی دلّی، 08 دسمبر / نائب صدر جمہوریہ ہند جناب ایم۔ وینکیا نائیڈو نے جنس پر مبنی عدم مساوات، ذات پات اور خواتین کی بے حرمتی جیسی سماجی برائیوں کو ختم کر کے قوم کو معیاری بنانے کے لئے نو جوانوں کو کام کرنے پر زور دیا۔
نائب صدر جمہوریہ ہند نے معاشرے میں گراوٹ خاص طور پر خواتین کے تئیں بد عنوانیوں پر تشویش ظاہر کرتے ہوئے کہا کہ خواتین کے خلاف ظلم و زیادتی کے خاتمے کے لئے فقط بل یا ایکٹ ہی کافی نہیں ہے۔ انہوں نے اس طرح کے واقعات اور نظریات کے خاتمے کے لئے لوگوں کو ذہن تبدیل کرنے کی ضرورت پر زور دیا۔
آج پونے میں سمبیوسس انٹر نیشل  کے 16 ویں جلسہ تقسیم اسناد سے خطاب کرتے ہوئے نائب صدر جمہوریہ ہند نے تعلیمی اداروں، اساتذہ اور والدین پر زور دیا کہ وہ بچوں کو خواتین، اساتذہ اور بزرگوں کی تعظیم کرنے کی تعلیم دیں۔
جناب نائیڈو نے ملک میں ثقافتی تجدید نو اور بھارت کے قدیم اخلاقیات اور اقدار کی بحالی پر زور دیا۔ انہوں نے کہا کہ یہ وقت ہے کہ ہم اپنے ماضی کے راستے کی جانب واپس ہوں۔
خواتین کو با اختیار بنائے جانے کی وضاحت کرتے ہوئے انہوں نے کہا کہ تغیر پذیر کنبوں، اقتصادیات اور معاشرے میں بڑے پیمانے پر فلاح و بہبود تب تک ممکن نہیں ہے، جب تک کہ خواتین کو با اختیار نہ بنایا جائے۔ نائب صدر جمہوریہ نے یونی ورسٹیوں اور اعلی تعلیمی اداروں سے خواتین کو با اختیار بنانے کے لئے خصوصی توجہ دینے پر زور دیا۔
اس موقع پر نائب صدر جمہوریہ ہند نے بابائے قوم مہاتما گاندھی اور بابا صاحب امبیڈکر کو خراج عقیدت پیش کیا، جنہوں نے اس شہر پر خصوصی توجہ مرکوز کی اور طلباء کو قوم اور تمام انسانیت کے لئے کام کرنے والے ان دو حوصلہ مند شخصیتوں کے بارے میں واقفیت حاصل کرنے کی نصیحت کی۔
نائب صدر جمہوریہ ہند نے آج سولہویں جلسہ تقسیم اسناد کے دوران شہرت یافتہ سائنس داں ڈاکٹر ٹیسی تھامس، معروف شاعر، نغمہ نگار اور اسکرین رائٹر جناب جاوید اختر،کو یونی ورسٹی سے ڈاکٹریٹ آف لٹریچر  حاصل کرنے پر مبارک باد پیش کی۔
اس تقریب میں بھوٹان، ملاوی، سوڈان، جاپان اور دیگر ممالک کے طلباء اپنے اپنے ملکوں کے پرچم تلے نائب صدر جمہوریہ ہند کی تعظیم کے لئے موجود تھے۔ بورڈ آف ڈائرکٹرز، محکموں کے سربراہان، فیکلٹی اور تقریباً 85 ملکوں کے طلباء اور ملک کے مختلف حصوں سے سمبوسیس اداروں کے زائد از دس ہزار طلباء نے اس جلسہ تقسیم اسناد میں شرکت کی۔
۔۔۔۔۔۔
U.5650
(Visitor Counter : 61